Djevojčica starosti četiri mjeseca koja nije davala znakove života dovezena je u nedjelju oko 9:30 sati na Hitni dječji prijem klinike za dječje bolesti KBC-a Split.

Iako je reanimirana u nekoliko navrata (kod kuće, u kolima hitne pomoći i na Hitnom dječujem prijemu) liječnici su mogli ustanoviti samo smrt. Utvrđeno je da je u tijelu djeteta bio virus gripe B, te je na taj način nažalost preminula djevojčica 12. žrtva gripe, odnosno komplikacija vezanih uz gripu u Hrvatskoj, a sedma u Splitu.

Istog dana u splitsku bolnicu je primljena druga djevojčica koja također nije davala znakove života te je konstatirana njezina smrt.